Pahrol Mohamad Juoi

Ustaz Pahrol Mohamad Juoi ialah seorang penulis Melayu yang bercorak Islam dan dakwah. Beliau berkelulusan UiTM Shah Alam. Pernah menjadi wartawan, pengarang dan Ketua Pengarang kepada banyak majalah bercorak Islam sejak daripada tahun 1986. Beliau amat aktif dalam penulisan buku Islami, lirik-lirik lagu nasyid dan sekarang ini merupakan Ketua Editor kepada Majalah Solusi yang diterbitkan oleh Telaga Biru Sdn Bhd.

Antara buku karangan beliau Satu Rasa Dua Hati, Tentang Cinta, Dilema Melayu-Islam, Duhai yang Tersayang, dan yang terbaru Nota Hati Seorang Lelaki yang diterbitkan pada April 2009 di bawah terbitan Telaga Biru Sdn Bhd dengan ISBN bernombor 978096705102-48-6

 Kehidupan Peribadi 
Ustaz Pahrol Mohamad Juoi dilahirkan pada 20 Mei 1961 di Ipoh, Perak Darul Ridzuan. Beliau mendapat pendidikan awal di Sekolah Kebangsaan Sungai Rokam sebelum melanjutkan pelajaran di Sekolah Menengah Sultan Abdul Halim Jitra, Kedah. Walaupun berkelulusan dalam bidang Teknologi Makanan UiTM, namun sejak 1985 lagi beliau telah bergiat dalam bidang penulisan khususnya dalam bidang dakwah dan pendidikan Islam. Ini dibuktikan dengan komitmennya sebagai wartawan, pengarang dan akhirnya Ketua Pengarang kepada beberapa buah majalah bercorak Islam sejak tahun 1986 hingga 1995.

Beliau pernah menjadi Ko-kaunselor Yayasan Nurul Yaqeen pada tahun 1997 sehingga 1998. Walaubagaimanapun, minat beliau dalam bidang penulisan membawa beliau kedalam dunia penulisan. Beliau menjadi kolumnis kepada beberapa buah majalah seperti Dewan Masyarakat, Dewan Siswa, Dewan Falsafah, Minda, majalah I dan Anis.

Selain itu, beliau juga aktif menulis lirik-lirik nasyid bagi kumpulan nasyid Malaysia seperti Hijjaz, Rabbani, Raihan, Inteam, UNIC, Saujana, Mestica, Firdaus, Saffone, Nowseeheart dan lain-lain. Antara lirik nasyidnya yang popular ialah Sumayyah, Suci Sekeping Hati, Mendamba Kasih, Siti Khadijah, Cinta Zainab, Setanggi Kasih, Zinnirah, Umar Al Khattab, Salehuddin Al Ayubi, Ratu Syahadah dan lain-lain lagi. Beliau juga menghasilkan skrip bagi rancangan TV antaranya Raudhah (ASTRO). Beliau juga pernah menjadi pengacara dalam rancangan Islam di RTM.

Kini beliau adalah Pengarah dan Penyelidikan Modul merangkap Pengurus besar Fitrah Perkasa Sdn. Bhd. sebuah syarikat perunding dan latihan yang terlibat dalam program latihan bagi agensi-agensi kerajaan, badan-badan korporat dan syarikat-syarikat swasta. Pengalamannya menjelajah negara-negara ASEAN, Uzbekistan, Pakistan, Turki, Jepun, China, Jordan dan Mesir menambah kematangannya dalam bidang penulisan dan latihan.

Hingga kini beliau telah menulis beberapa buah buku dari pelbagai genre penulisan. Antaranya: Melawan Arus (antologi cerpen), Jendela Hati (antologi sajak), Turki: Iktibar Sebuah Empayar (kembara), Ideologi Kamal Ataturk dan kesannya terhadap Turki (politik), Tentang Cinta (remaja), Dua hati Satu Rasa, Untukmu yang Tersayang, dan Dilema Melayu-Islam: Kurang Fikir atau Kurang Zikir. Beliau juga merupakan ketua editor majalah SOLUSI keluaran Telaga Biru Sdn. Bhd. sehinggalah majalah SOLUSI ditamatkan penerbitan pada tahun 2022. 

Beliau telahpun berkahwin dan mempunyai ? anak. Data (informasi) ini telahpun ada disini sebelum disunting. Perolehan informasi ini tidak diketahui.

Buku
 Satu Rasa Dua Hati
 Tentang Cinta
 Dilema Melayu-Islam
 Duhai yang Tersayang
 Nota Hati Seorang Lelaki

Pautan luar
 http://tentangcinta.fitrahperkasa.net/biodata.htm 
Al-Arqam 

Kategori:Penulis Malaysia
Kategori:Orang hidup
Kategori:Alumni Universiti Teknologi MARA